প্রথম বার অনলাইন ব্যবস্থা হচ্ছে। এতে কেউ সমস্যায় পড়লে কি হবে? কমিশনারেটের কর্তারা জানাচ্ছেন, এই বিষয়টি ভেবে ১৮ থেকে ২৫ সেপ্টেম্বর পর্যন্ত ‘সিঙ্গল উইন্ডো’ ব্যবস্থাও রাখা হবে। চুঁচুড়া, চন্দননগর এবং ভদ্রেশ্বরের ক্ষেত্রে চন্দননগরে এবং উত্তরপাড়া, রিষড়া, শ্রীরামপুর ও ডানকুনির ক্ষেত্রে শ্রীরামপুরে ‘সিঙ্গল উইন্ডো’ ব্যবস্থার জন্য শিবির খোলা হবে। বিভিন্ন দফতরের কর্মী বা আধিকারিকরা সেখানে থাকবেন। ইন্টারনেটে সমস্যা হলে সেখানেই গত বছরের মতো আবেদন করা যাবে।